
2  A.  G   Drachmann  : 

Middel,  som  i  den  senere  Tid  atter  har  fundet  Vei  til  Læ- 
gekunstens Enemærker  og  som  danner  Overskriften  paa 
denne  lille  Afhandling,  en  nærmere  og  samvittighedsfuld 
Prøvelse. 

Det  er  en  bekjendt  Sag  hvilken  Vigtighed  de  gamle 
Grækere  tillagde  Legemsøvelser,  der  udgjorde  ikke  alene 
en  væsenlig  Beslanddeel  af  Ungdommens  Opdragelse,  men 
ogsaa  fandt  Anvendelse  mod  mange,  især  chroniske,  Li- 
delser og  Sygdomme;  det  er  ligesaa  bekjendt,  at  det 
menneskelige  Legems  Røgt  og  Pleie  til  Opnaaelse  og  Vedli- 
geholdelse af  Sundhed,  Skjønhed,  Styrke,  Udholdenhed  og 
Behændighed  hos  dem  var  deelt  imellem  Lægen  og  Gymna- 
siarchen,  der  begge  maalte  besidde  de  til  disse  Formaals 
Opnaaelse  nødvendige  Kundskaber  og  Færdigheder,  det  er 
endelig  ligesaa  bekjendt  til  hvilken  Fuldkommenhed  i  de 
nævnte  Henseender  hun  Anskuelse  om  Legemsøvelsernes 
Vigtighed  og  denne  Samvirken  af  Læge  og  Gymnasiarch, 
bragte  den  Slægt,  der  opvoxede  og  udviklede  sig  under 
disse  Forhold  —  de  olympiske  Lege  og  de  næsten  ex- 
empelløse  Krigsbedrifter  i  Grækenlands  Blomstringstid, 
der  endnu  ikke  er  opnaaet  af  nogen  anden  Nation,  ud- 
sprang som  Productafog  afgave  Vidnesbyrd  for  Methoden 
og  de  anvendte  Midlers  Nytte  og  Hensigtsmæssighed. 
Efter  det  antike  Grækenlands  Forfald  har  ingen  Nation 
senere  optaget  Legemsøvelser  som  integrerende  Del  af 
Ungdommens  Opdragelse  og  Legemets  harmoniske  Ud- 
vikling i  samme  Grad  eller  Udstrækning  som  den  græske; 
thi  hos  Romerne  bleve  de  mere  betragtede  som  Skuespil, 
der  bleve  udførte  af  en  dertil  særligen  indøvet  og  afrettet 
Klasse,  de  saakaldte  Gladiatorer,  eller  havde  det  særlige 
Formaal  alene  at  uddanne  Krigere,  et  Formaal,  som  alene 

og  udelukkende  blev  hævdet  for  Gymnastiken  lige  indtil 
henimod  Midten  af  det  forrige  Aarhundrede. 

Efter  den  Tid  optraadle,  næsten  samtidig,  to  Mænd, 
en  Engelskmand  Francis  Fuller  og  en  Franskmand  Andry 
og  lærte,  at  Legemsøvelser  er  et  af  de  bedste  og  vigtigste 
Midler  ikke  alene  til  Sundhedens  Vedligeholdelse  men 
ogsaa  anvendelig  i  Behandlingen  af  chroniske  Lidelser  og 
Sygdomme,  en  Lære,  der  fandt  Indgang  hos  Datidens  be- 
rømteste Læger :  Platner,  Heister,  Fothergill,  Sabatier, 
David,  Tissot  o.  fl.  a.,  der  baade  i  Skrift  og  Tale  op- 
muntrede til  delte  Middels  Indførelse  saavel  i  Pædagogiken 
som  i  Therapien.  Det  var  dog  først  mod  Slutningen  af 
Aarhundredet,  at  denne  Lære  fik  praktisk  Anvendelse  og 
blev  hævet  til  Methode,  idet  den  af  Gutsmuths,  Lærer 
ved  den  af  Salzmann  bestyrede  berømte  Opdragelses-An- 
stalt i  Schnepfenthal  blev  indført  som  Led  i  Opdragelsen, 
og  ved  hans  Skrift :  »Gymnastik  fur  die  Jugend,  enthal- 
tend  eine  praktische  Anweisung  zu  Leibesiibungen«, 
Schnepfenthal,  1793,  vandt  megen  Anerkjendelse  og 
fandt  ikke  faa  Efterlignere.  I  de  følgende  Aar  blev  Gym- 
nastikens Anvendelse  i  denne  Retning  bestandig  almin- 
deligere, og  fandt  meget  snart  hos  os  en  dygtig  og  ivrig 
Talsmand  i  Nachlegal,  der  allerede  1794  var  Lærer  i 
Gymnastik  i  den  af  Hofpræst  Chrisliani  oprettede  Opdra- 
gelses Anstalt  paa  Vesterbro,  senere  Professor  og  offen- 
lig  Lærer  i  Legemsøvelser,  den  eneste  Lærestol  i  denne 
Kunst  paa  hiin  Tid  i  Europa.  Det  er  i  det  Hele  taget 
ret  mærkeligt,  naar  man  gjennemgaaer  det  Historiske  af 
Gymnastiken,  at  see  med  hvilken  Iver  og  Kjærlighed  denne 
blev  opfattet  og  fremmet  hos  os  saavel  i  Skrift  som  Tale 
af  alle  Datidens  bekjendteste  og  berømteste  Personlig- 


r 


A.  G.  Drachmann: 

heder,  hvoriblandt  jeg  kun  skal  nævne  Henrick  Callisen, 
Tode,    M.  Saxtorph ,  Hang  den  Ældre,   Diskop  Balle, 
Mønsier,    Hjorth  (som   oversatte    Gutsmuths  Lærebog), 
Winkel  -  Horn,  Engelstoft  (den  Ældre)    Treschou,  Snee- 
dorf  o.  fl.  a.     Callisen  udviklede  i  sine  »pbysisk-  medi- 
cinske Betragtninger«  i  Capillet  »Børne  -  Opdragelse  og 
Underviisning«  paa  en  ligesaa  smuk  som  oplysende  Maade 
Legemsøvelsernes  store  Betydning   saavel  for  Børneop- 
dragelsen som  i  den   Retning,  der  nærmest  beskjeftiger 
os  her,  og  slutter  sin  kortfattede  historiske  Udsigt  over 
Legemsøvelsernes  Anvendelse    hos   Oldtidens  Folkeslag 
med  følgende  Passus:  »Ogsaa  som  Lægemiddel  var  gym- 
nastiske Øvelser  efter  Galent,   Plinii,  Cassii,  Herodoli  og 
Fleres  Vidnesbyrd  i  en  hoi  Grad  af  Anseelse  til  Helbre- 
delse af  de  mest  indviklede  Sygdomme;   hvilken  Deel  af 
Lægevidenskaben  i  vore  Tider  ikkun  sjelden  bliver  anvendt, 
og  sjeldnere  end  den  fortjener«.    L.  Engelstoft  udgav  et 
Skrift:  »Om   den  Priis  Oldtidens  Skandinaver  satte  paa 
Legemsøvelser«,  Kbhvn  1801,  hvori  han  paaviste  til  hvil- 
ken forbausende  Høide  vore  Forfædre  havde  bragt  det  i 
Legemets  Øvelse  i  Udholdenhed,  Kraft,  Hurtighed,  Behæn- 
dighed og  Haardforhed  og  de  Resultater,  som  heraf  kunne 
udledes  med   Hensyn  til  Legemets   Sundhed,  Slægtens 
sunde  og  kraftige  Forplantelse  og  Charakterens  Udvikling. 
Tode,  i  den  af  ham  udgivne  »Sundhedstidende,«  anbefa- 
lede og  opmuntrede  ligeledes  til  Legemsøvelsernes  Ind- 
førelse og  udviklede  deres  Betydning  saavel  for  Pædago- 
giken  som  for  Sundhedsplejen.    Heraf  fremgik  som  Re- 
sultat, at  vort  Fædreland  var  den  første  Stat  i  Europa, 
der  gjennemforte  Legemsøvelsernes  Anvendelse  som  in- 
tegrerende Led  i  Ungdommens  Skoleunderviisning,  og  man 


1 S 601  ^m  medicinsk  Gymnastik  » 

finder  delle  udtalt  og  anerkjendl  i  Udlandets  Litteratur 
om  denne  Gjenstand.  Gutsmulhs  blev  fulgt  af  Clias,  Char- 
les Londe  og  Begin,  disse  Sidsle  udvidede  imidlertid  Me- 
thoden,  som  er  udviklet  i  Skrifterne:  »Gymnastique  médi- 
cale,  ou  l'exercice  appliqué  aux  organes«  Paris,  1821,  og 
»Memoire  sur  la  gymnastique  médicale,«  Paris,  1823,  langt 
udover  Pædagogikens  Grændser  og  forte  den  tilbage 
paa  Lægevidenskabens  Territorium,  hvor  den,  som 
allerede  anført,  var  bragt  ind  af  Fuller  og  Andry. 
1  een  Retning  havde  Gymnastiken  allerede  længe  været 
i  Anvendelse  i  Medicinens  Tjeneste ,  i  Behandlingen  af 
Deformiteterne  nemlig  og  navnlig  Rygsøilens;  her  blev 
den  hævet  til  Methode  af  Delpech,  der  gjorde  en 
udstrakt  Anvendelse  deraf,  anpriste  den  som  et  af 
de  ypperste  Midler,  og  fandt  mange  Efterlignere,  lige 
indtil  vor  Tid,  men  ogsaa  adskillige  erklærede  Modstan- 
dere, hvoriblandt  Maisonabe.  Som  Skabere  af  den  nyere 
Gymnastik  ere  imidlertid  tre  Mænd  optraadte :  Spiess  i 
Tydskland,  i  sit  Skrift:  »Die  Lehre  der  Turnkunst«,  Ba- 
sel 1840,  Napoleon  Laisné  i  Frankrig  :  »Gymnastique  pra- 
tique«,  Paris,  1850,  og  Ling  i  Sverrig,  der  paa  Statens 
Bekostning  oprettede,  1834,  det  saakaldte  Central-Gym- 
nastik-Institut  i  Stokholm.  Spiess  og  Laisné  betragte 
dog  endnu  nærmest  Gymnastiken  som  Middel  til  det 
sunde  Legems  Udvikling  og  Dannelse,  henhørende 
til  Hygieinen ;  Ling  derimod  og  hans  Disciple  have  hæ- 
vet den  til  Curmelhode  og  integrerende  Led  afTherapien. 
Da  det  er  denne  Retning  af  Gymnastiken,  der  er  Gjen- 
stand for  nærværende  lille  Arbeide,  og  Ling  har  givet 
denne  sit  Navn  og  sin  Tilværelse ,  skal  jeg  tillade  mig, 
førend  jeg  slutter  denne  kortfattede  historiske  Oversigt, 

endnu  at  give  de  følgende  historiske  Notitser  om  Opfin- 
deren og  hans  Opfindelse,  Forfatter  kan  man  nemlig 
ikke  benævne  ham  ,  da  han  selv  Intet  har  skrevet  om 
denne  Gjenstand,  men  hans  Lære  er  bleven  os  meddeelt, 
efter  hans  Dod,  af  To  af  hans  Landsmænd,  Liedbeck  og 
Georgii,  oversalte  paa  Tydsk  af  Massmann,  i  Magdeburg, 
1847. 

Peter  Henrik  Ling ,   fød  1776  og  død  1839,  som 
Forstander  for  det  paa  Statens  Bekostning  1834  opførte  og 
underholdte  gymnastiske  Central-Institut  i  Stokholm,  havde 
nydt  en  videnskabelig  Opdragelse,  reist  meget  og  ført  et 
temmelig  eventyrligt  Liv,  var  ikke  Læge,  men  Gymnast  ved 
Universitetet  i  Lund  fra  1805  indtil  1812,  da  han  drog 
til  Stokholm,  oprettede  der  et  privat  gymnastisk  Institut, 
der  blev  meget  besøgt,  og  paa  Grund  af  hans  Methodes 
Ejendommelighed  tiltrak  sig  fortjent  Opmærksomhed  og  nød 
Understøttelse  af  Staten.    Da  hans  Methode  medførte  Be- 
nyttelsen og  Uddannelsen  af  øvede  Medhjelpere  (Gymnaster) 
blev  denne  igjennem  disse,  der  fra  Medhjelpere  bleve 
Lærere  ,  forplantet  til  England,  Rusland  og  Frankrig,  og 
i  den  sidste  Tid  til  Tydskland,  hvor  Jordbunden  for  denne 
Methode  var  saa  frugtbar,  at  der  d  en  Dag  i  Dag  neppe  gives 
nogen  By  af  nogen  Betydenhed,  hvor  ikke  findes  oprettet 
et  Institut  for  den  Lingske ,  saakaldte  »schwedische Heil- 
gymnastik« ,   »Heilorganik«  ,  »Kinesiatrik«  o.  s.  v.  — En 
Ejendommelighed,   som  bør  fremhæves,  er,  at  uagtet  den 
Lingske  Methode  indbefatter  Syge-Behandlingen  og  Ling 
selv  har  behandlet  et  stort  Antal  Syge,  dog  Ingen  af  hans 
nærmeste  Disciple  og  Efterfølgere  vare  Læger;  thi  de 
bekjendteste  af  disse:  Professor  Branting,  der  succede- 
rede ham  som  Forstander  ved  Gentral-lnstitutet  i  Stok- 
holm, de  Ron,  der  forplantede  Methoden  til  Rusland,  og 

blev  Forstander  for  et  lignende  af  Begjeringen  der  op- 
rettet og  underholdt  Institut  i  Petersborg,  Indebetou,  der 
drog  til  London,  og  Georgii,  som  gik  til  Paris,  vare  ikke 
Læger,  og  det  er  forst  i  de  senere  Aar,  at  en  svensk 
Læge,  Dr.  Herman  Satherberg,  har  adopteret  Methoden 
og  oprettet  et  Institut  for  medicinsk  Gymnastik  i  Stok- 
holm, som  Regjeringen  imidlertid  har  skænket  en  saa 
stor  Opmærksomhed ,  at  den  har  stillet  den  under  en 
sagkyndig  Directions  Overopsyn  og  bevilliget  en  betyde- 
lig Pengesum  til  Behandlingen  af  uformuende  Syge. 
Lings  Methode  blev  først  bekjendt  i  Tydskland  ved  en 
Afhandling  af  Dr.  Eckard  i  »Medicinische  Vereins-Zei- 
tung«,  Nr.  13,  1844,  men  blev  først  practisk  indført  ved 
Dr.  Neumann  i  Berlin,  som  paa  offenlig  Regning  foretog, 
i  Aaret  1851,  en  Reise  til  Stokholm,  Petersborg  og  Lon- 
don, i  den  Hensigt  paa  Stedet  at  lære  at  kjende  Metho- 
den. Hans  første  Skrift:  »Die  Heilgymnastik  oder  die 
Kunst  der  Leibesubungen ,  angewandt  zur  Heilung  von 
Krankheiten«,  Berlin,  1852,  blev  snart  fulgt  af  et  andet, 
af  Dr.  Eulenbtirg,  »Die  schwedische  Heilgymnastik,  Ver- 
such  einer  wissenschaftlichen  Begriindung  derselben«, 
Berlin,  1853,  og  derefter  er  i  Tydskland  fulgt  en  Over- 
svømmelse af  den  Slags  Skrifter,  i  alle  Former,  fra  ube- 
tydelige Journalartikler  til  bindstærke  Haandboger.  Neu- 
mann repræsenterer  for  Øieblikket  den  tydsk-phantastisk- 
excentriske  Afdeling  af  denne  Skole,  som  man  vel  kan 
kalde  den,  da  han  af  en  Methode  i  Legemsøvelser  har 
skabt  en  medicinsk  Doctrin,  Eulenburg  den  tydsk-viden- 
skabelige,  der  med  nogen  Excentricitet  dog  forener  vi- 
denskabelig Alvor  og  Sandhedskærlighed.  Imellem  disse 
To  ere  de  mangfoldige  andre  tydske  »Heilgymnaster« 

grupperede.  Af  de  udenfor  Parlierne  staaende  Læger 
have  Professor  Richter  og  Friedrich  i  Dresden,  Meyer  i 
Zttrich,  Ideler  og  Romberg  i  Berlin  udtalt  sig  saavel  til 
Fordeel  for  Methoden  som  deres  Misbilligelse  over  den 
Afvei,  hvorpaa  den,  enten  af  Ukyndighed,  uvidenskabelig 
Behandling,  eller  Overdrivelse,  forsætlig  eller  uforsætlig, 
er  ført  hen.  Udenfor  Tydskland,  navnlig  i  England,  hvorhen 
den  tidligst  blev  forplantet,  i  Rusland  og  Krankrig,  synes 
den  ikke  at  have  fundet  megen  Anklang,  og  det  er  først 
i  den  allerseneste  Tid,  at  man  seer  den  nævnt  af  franske 
Forfattere  som  et  Middel,  der  er  værd  at  forsøge.  Me- 
ningen om  denne  Methode  i  dens  Fødeland,  efter  at  den 
er  oplraadt  som  bestemt  Lægemelhode,  med  Professor 
Branting  som  Repræsentant,  der  med  sin  vistnok  utvivl- 
somme Dygtighed  som  Gymnasiarch,  dog  ingenlunde  kan 
siges  fri  for  Excentricitet,  Eensidighed  og  Mangel  paa 
lægevidenskabelig  Indsigt,  gjør,  efter  min  Formening, 
den  svenske  Lægestand  Ære ,  da  den  ingenlunde  har 
ladet  sig  forlede  til  at  optage  noget  Nyt  uden  en  sag- 
kyndig og  videnskabelig  Prøvelse,  der  i  de  sidste  Aar  er 
bleven  den  tildeel  under  min  ærede  Ven  og  Collega,  Dr. 
Herman  Såtherbergs  fordomsfri,  sandhedskjærlige  og  be- 
sindige Ledelse,  ikke  uden  store  og  heftige  Anfegtelser, 
der,  saa  haaber  jeg,  nu  ere  overstaaede  og  besei- 
rede.  Efter  denne  korte,  historiske  Udsigt  skal  jeg  til- 
lade mig  at  gaae  noget  nærmere  ind  paa  det  forelig- 
gende Spørgsmaal. 

Man  vil,  uden  Tvivl,  allerede  af  hvad  her  er  anført, 
være  kommen  til  den  Erkjendelse,  at  Gymnasliken  efter- 
som den  er  bleven  anvendt  i  en  forskjellig  Hensigt  eller 
har  havt  et  forskjellig t  Formaal,  maa  i  flere  og  væsen- 
lige Henseender  være  forskjellig,  og  derfor  adskiller  man 

ogsaa  en  mililair,  en  pædagogisk,  og  en  medicinsk  Gym- 
nastik. 

Den  militaire  kan  betragtes  som  en  Forberedelses 
Skole  for  Legemels  Uddannelse  til  Opnaaelsen  af  de 
Færdiglieder,  som  Krigshaaudværket  udfordrer,  til  Lege- 
mets Afhærdniug  og  Erhvervelse  af  Kraft,  Smidighed, 
Behændighed  og  Udholdenhed.  Den  pædagogiske  Gym- 
nastik falder  allerede  ind  under  den  medicinske,  da  dens 
Hensigt  ikke  saameget  er  at  meddele  Legemet  visse 
Færdigheder,  som  snarere  at  forebygge,  at  den  udeluk- 
kende eller  eensidige  Uddannelse  af  de  aandelige  Evner 
og  Kræfter  og  de  Indskrænkninger  i  reen  legemlig  Hen- 
seende som  dette  medfører,  ikke  skal  virke  nemmende 
paa  det  endnu  ikke  udviklede  Legems  normale  Udvik- 
ling, eller  fremavle  Svaghed  og  Sygdom,  hvorfor  denne 
Green  af  Gymnastiken  ogsaa  maa  gaae  ind  under  den 
offenlige  Hygieine.  Den  medicinske  Gymnastik  endelig, 
der  er  nærværende  Afhandlings  egeulige  Gjensland,  har 
det  allerede  svækkede  eller  syge  Legems  Helbredelse  til 
Gjensland  og  Formaal. 

Der  har  været  og  bliver  endnu  stridt  meget  om 
denne  Green  af  Gymnastiken  er  noget  Nyt  eller  noget 
Gammelt  paany  indført  i  Lægevidenskaben ;  jeg  forme- 
ner, at  der  ikke  kan  være  nogen  Tvivl  om,  hvad  allerede 
maa  være  fremgaaet  klart  af  den  givne,  om  ogsaa  kort- 
fattede, historiske  Udsigt,  at  den  medicinske  Gymnastik 
er  omtrent  lige  saa  gammel,  som  selve  Lægekunsten ;  ja, 
hvad  nyere  Undersøgelser  næsten  til  Vished  har  godt- 
gjort, er  ældre  end  den  græske  Medicin  og  forplantet 
fra  China,  dens  egenlige  Fødested,  til  Indien  og  derfra 
over  Ægypten  til  Grækenland,  hvor  Herodicas  fra  Selym- 
bria,  en  af  Hippocrates' s  Lærere  og  Forgængere,  var  den 

første,  som  hævede  den  til  Methode,  den  saakaldte  »gym- 
nastiske Medicin«  ;  men  tillige,  at  det  er  den  nyere  Tids 
og  navnlig  Lings  Fortjeneste,  at  have  gjenindført  den  i 
en  hidtil  ukjendt  Udstrækning,  og  atter  hævet  den  til 
Methode.  Uagtet  Gymnasliken  vel  maa  oversættes  og 
bestemmes  som  planmæssigen  udførte  Legemsøvelser, 
saa  omfatter  den  medicinske  Gymnastik  dog  en  stor  Deel 
Manipulationer  og  reen  passive  Legemsbevægelser ,  der 
udelukke  Begrebet  Legems-Øvefcer,  som  kun  kan  tænkes 
som  active,  hvorved  den  medicinske  Gymnastik  har  faaet 
et  Omraade,  der  er  vanskelig  om  ikke  umulig  at  be- 
grændse,  og  hvorved  det  er  gjort  muligt  for  det  excen- 
triske Parties  Forkæmpere  at  faae  Midler  ind  i  Methoden, 
der  udelukkende  tilhøre  Chirurgien ;  jeg  skal  kun  exem- 
pelviis  nævne  Compression  af  Vene-  og  Arteriestammer 
med  Fingrene,  der  henhører  til  de  af  Ling  meget  hyp- 
pig foretagne  Manipulationer,  og  som  vi  vide  i  den  nyere 
Tid  med  Held  ere  blevne  indførte  i  Chirurgien. 

Førend  jeg  gaaer  over  til  Beskrivelsen  af  den  Lingske 
Methode  anseer  jeg  det  for  hensigtsmæssigt  at  give  en 
Udsigt  over  Virkningerne  af  Legemsøvelser  i  Almindelig- 
hed, da  man  herefter  bedre  vil  kunne  forstaae  og  be- 
dømme, hvad  Værd  der  kan  tillægges  en  Methode,  der 
er  begrundet  paa  disse  Virkninger  i  Særdeleshed. 

Enhver  vilkaarlig  Muskelsammentrækning  betinger  en 
Villiesact;  den  vitale  Strøm  maa  altsaa  igjennem  Nerve- 
ledningen føres  hen  til  den  OrgandeeL  eller  den  enkelte 
Muskel,  som  skal  sættes  i  Bevægelse;  Innervationen  er 
altsaa  først  i  Virksomhed  og  dens  Integritet  den  første 
Betingelse  for  at  Bevægelsen  kan  finde  Sted.  Det  er 
bekjendt,  at  enhver  Afbrydelse  af  denne  til  Musklen,  Ner- 
vens Gjennemskjæring  f.  Ex.  ophæver  Virkningen,  Mu- 

skelsammentrækningen  udebliver.  Det  er  ligeledes  be- 
kjendt  at  Afbrydelsen  eller  Forstyrrelsen  i  det  t'ri  Blod- 
tillob til  den  bevægede  Organdeel  eller  til  den  enkelte 
Muskel,  bar  omtrent  den  samme  Virkning,  Delen  svul- 
mer, der  indtræder  en  Folelse  af  Sløvbed  og  Lamhed  i 
Delen  og  Musklen  forbliver  uvirksom.  Det  er  altsaa  paa 
Innervationen  ,  Kredsløbet  og  det  egenlige  Bevægelses- 
Apparat,  Muskelsystemet  og  dets  Annex,  at  Legemsøvel- 
serne først  og  fremmest  yttre  deres  Virksombed.  Vi 
see  derfor  ogsaa,  naar  Legemsøvelserne  udføres  nogen- 
lunde vedholdende  og  oftere  gjentages,  at  Legemsvarmen 
forøges,  de  Legemsdele,  der  fortrinsvis  øves,  ernæres  og 
udvikles  kraftigere,  blive  stærkere  og  mere  smidige,  og 
udføre,  efter  en  given  Tid,  Bevægelser  med  Lethed  og 
Kraft,  der  førend  Øvelsens  Begyndelse  syntes  umulige. 

Men  ligesom  ethvert  andet  Organ  i  Legemet  træn- 
ger ogsaa  Muskelsystemet  til  Hvile.  Efter  -en  kortere 
eller  længere  Tids  fortsatte  Øvelse  og  Anstrængelse  op- 
slaaer  ogsaa  i  Muskelsystemet  en  Trang  til  Ro,  der  til— 
kjendegiver  sig  ved  en  uimodstaaelig  Trang,  som  vi 
kalde  Træthed ,  der,  naar  den  ikke  tilfredstilles  ,  gaaer 
over  til  en  Følelse  af  Mathed  og  Svækkelse,  som  til  Slut- 
ningen umuliggjør  Bevægelsen.  Disse  ere  Legemsøvel- 
sernes første  og  umiddelbare  Virkninger.  Men  ifølge  den 
nære  Forbindelse  som  næsten  alle  vore  Organer  staae  i 
til  Innervationen  og  Kredsløbet  ville  disses  forøgede  Virk- 
somhed under  Legemsøvelserne  ogsaa  nødvendigviis  yttre 
deres  Indflydelse  paa  de  fleste  om  ikke  paa  alle  Functio- 
ner  i  Legemet.  Enhver  Livsyttring  er  forbunden  med  et 
Tab  og  fordrer  Erstatning ;  men  intet  Tab  er  saa  skade- 
ligt for  Organismen  som  det,  der  medfører  en  Svækkel- 
sestilstand, der  vanskeliggjør  Erstatningen.  Legemsøvel- 

serne,  naar  do  anvendes  methodisk  og  som  de  bør,  høre 
ikke  under  den  Classc  af  Livsyttringer,  der  have  denne 
Virkning.  Tverlimod,  den  maadcholdne  Anvendelse  deraf 
forøger  Appetiten,  virker  befordrende  paa  Fordøjelsen  og 
de  vegetative  Livsyltringer,  som  staae  i  nær  Forbindelse 
hermed,  Ernæring,  Afsondring  og  den  hele  Række  af  For- 
andringer, hvis  Formaal  er  Reproduclion.  Navnlig  for- 
øges Kredsløbet  ved  Nervesystemets  Indvirkning  paa  Hjer- 
tets Muskelapparat,  der  virker  med  større  Kraft  og  Hur- 
tighed, en  Virkning,  der  er  desto  kjendeligere,  jo  stær- 
kere og  mere  vedholdende  Legemsøvelserne  ere. 

Naar  det  organiske  og  vitale  Tab,  som  Legemsøvel- 
serne nødvendigviis  foraarsage,  bliver  ligesaa  fuldstændig 
og  hurtig  erstattet,  som  det  Onder  Sted,  maa  heraf  følge, 
at  den  interstitielle  Absorbtion  og  Reproduclion  maa  for- 
øges og  tillige,  dersom  Tabet  ikke  hurtig  nok  erstattes, 
en  kjendelig  Afmagring  af  Legemet  finde  Sted.  Naar 
Fordøielsen,  Absorbtionen  og  Cirkulationen  ere  forøgede 
maa  nødvendigviis  de  hermed  i  noieste  Forbindelse 
staaende  Functioner,  for  at  Ligevægten  kan  vedligeholdes, 
ligeledes  forøges ,  hvorfor  vi  ogsaa  see  Respirationen  at 
blive  hurtigere  og  dybere,  Lungerne  at  optage  en  større 
Quantilet  Luft.  Men  det  er  ikke  alene  i  quautilaliv  Hen- 
seende ,  hvortil  Virkningen  indskrænker  sig,  men  ifølge 
Allens,  Pepys  og  Jurines  Erfaringer,  indeholder  den  ud- 
aandede  Luft  mindre  lit  og  mere  Kulsyre,  Urinen,  efter 
Warncke,  en  større  Mængde  Urinstof,  et  Bevis  for  Stoffor- 
brugets Forøgelse,  end  under  almindelige  Forhold.  Derfor 
viser  det  sig  ogsaa,  at  uagtet  Nutritionen  er  forøget,  Lege- 
met snarere  aftager  end  tiltager  i  Fedme  hos  de  Individer, 
der  øve  Gymnastik  i  en  større  Udstrækning.  Det  egen- 
lige Bevægelsesapparat,  Muskelsystemet  navnlig,  tiltager 

imidlertid  kjendclig  i  Udvikling;  don  animalske  Varme 
forøges,  ligeledes  Capillairkar-Kredsløbet  og  Ilududdunst- 
ningen.  Hvad  Secrelionernc  angaae ,  da  er  det  især  Sy- 
novialmembranernes,  der  erc  forogede,  saavidt  Erfaringen 
strækker  maa  vi  antage,  at  de  andre  snarere  erc  formind- 
skede. 

Der  er  imidlertid  endnu  et  Organ  af  den  høieste  Be- 
tydenhed,  hvorpaa  Legemsøvelserne  yttre  deres  Virkning 

  Hjernen  nemlig.    Den  Deel  af  Hjernen,  som  forestaaer 

de  vilkaarlige  Bevægelser,  maa  nødvendigviis  være  i  en 
forøget  Virksomhed,  hvilket  har  tilfølge,  at  de  Dele  af  det 
samme  Organ,  der  ere  Redskaber  for  de  menlelle  og  af- 
fective  Evner,  ifølge  physiologiske  Love,  forholde  sig  pas- 
sive  eller  lidet  virksomme,  hvorfor  ogsaa  hine  udvikles 
paa  disses  Bekostning,  naar  Legemsøvelser  ere  den  dag- 
lige og  vedvarende  Beskjefligelse.  Vi  kunne  iagttage  denne 
Virkning  i  den  rolige,  uforstyrrede  og  i  Almindelighed 
dybe  Søvn,  som  saadanne  Mennesker  i  Reglen  nyde,  lige- 
som det  ogsaa  erbekjendt,  hvilken  Indflydelse  det  legem- 
lige og  reent  mechaniske  Arbeide  udøver  ved  at  afslumpe 
en  unaturligt  forhoiel  Følelse,  neddæmpe  en  levende  Phan- 
tasi,  ordne  og  langsomgjore  den  for  hurtige  og  altfor  liv- 
lige Tankevexel.  Saavel  de  intellectuelle  som  moralske 
Evner  ere  i  Almindelighed  lidet  udviklede  hos  dem,  der 
udelukkende  beskjeftige  sig  med  anslrængende  legemligt 
Arbeide,  og  Alhleterne  ere  iligemaade  i  Almindelighed 
lidet  begavede  Naturer  i  aandelig  Henseende. 

Jeg  troer  at  hertil  omtrent  indskrænker  sig  vor  sik- 
kre  Viden  om  Legemsøvelsernes  Indflydelse  og  Virk- 
ning paa  den  sunde,  menneskelige  Organisme,  og  at 
naar  vi  gaae  videre  komme  vi  ind  i  Hypolhesernes  Rige, 
paa  et  Terrain,   hvor  intet  sikkert  Fodfæste  cr  at  finde, 

paa  en  Vei,  der  er  betruadt  af  alle  lydske  »Heilgymnaster« 
af  Neumanns  Skole,  som  ikke  forsmaae  at  tage  den  Rei- 
chenbachske  Odlære  tilhjælp,  hvor  al  sand  Erfaring  og 
sund  Theori  slipper. 

Der  er  imidlertid  Momenter,  som,  uagtet  de  ikke 
staae  i  umiddelbart  Forhold  til  Legemsøvelsernes  Udfø- 
relse, dog  have  en  ikke  ringe  Virkning  paa  Udøverne, 
paa  den  Lethed,  den  Kraft  og  Udholdenhed  hvormed  Le- 
gemsøvelserne kunne  udføres  og  som  det  er  af  Vigtig- 
hed at  kjende  —  det  er  Beskaffenheden  af  de  hygiei- 
niske  og  diætetiske  Forhold,  hvorunder  Udøvelsen  finder 
Sted  og  som  Udøverne  ere  undergivne.  Reen ,  frisk, 
tør  og  kølig  Luft,  Vinter  og  Foraar,  Morgentimerne,  et 
lyst,  ikke  solbeskinnet,  noget  høit  beliggende  Opholdssted, 
fri  Luft  eller  større,  rummelige,  godt  ventilerede  Rum, 
kolde  Bade/ nogenlunde  rigelig  og  kraftig  Kost,  fuldendt 
Digestion,  maadeholden  Nydelse  af  inciterende  Drikke, 
saasom  Kaffe,  Viin,  01,  have  en  bestemt  Indflydelse  paa 
den  Lyst,  den  Lethed,  den  Energi  og  Udholdenhed,  hvor- 
med Legemsøvelserne  foretages,  hvorimod  en  modsat  eller 
mindre  god  Beskaffenhed  af  de  nævnte  Forhold  have  en 
lige  saa  bestemt  Indflydelse  paa  Legemets  Bevægelse- 
Apparat  i  en  hiin  aldeles  modsat  Retning. 

Ligesom  en  maadeholden  Anvendelse  af  Legemsøvel- 
ser afpasset  efter  Kjøn,  Individualitet  og  Legemsconslitu- 
tion  have  de  ovennævnte,  gavnlige  Virkninger  paa  Legeme 
og  Sjæl,  have  imidlertid  Overmaalet  enten  i  Henseende 
til  Varighed  eller  Styrke  en  lig.esaa  skadelig.  1  de  over- 
anstrængte  Legemsdele  spores  en  Følelse  af  Ømhed  og 
Uformuenhed  til  al  videre  fortsat  Anslrængelse  ;  Appeliten 
formindskes,  Digestionen  forstyrres,  Kredsløbet  er  i  høi 
Grad  accelereret,  Aandedrættet  fremskyndet  og  stønnende, 

Lysten  til  aandeligt  Arbeide  for  længere  Tid  tabt;  et  al- 
mindeligt Ildebefindende,  der  kan  gaae  over  til  cn  febrilsk 
Tilstand  ja  endog  betændelsesagtige  Tilfælde  og  da  især 
af  Brystorganerne,  kunne  blive  Følgen  af  en  saadan  Mis- 
brug. 

Da  ethvert  af  vore  Organer,  men  især  de  egenlige 
Locomotions-Redskaber,  efter  en  længere  eller  kortere 
Tids  Virksomhed  trænger  til  Hvile,  og  tilkjendegiver  denne 
Trang  ved  en  bestemt  og  uafviselig  Følelse  af  Nødven- 
dighed, bør  efter  enhver  nogenlunde  vedholdende  Le- 
gemsøvelse denne  Trang  tilfredsstilles  og  derfor  altid  Hvile 
og  navnlig  af  de  respective  Muskler,  der  fortrinsvis  have 
været  i  Virksomhed,  afvexle  med  Bevægelse,  for  at  det 
lidte  Tab  kan  faae  Tid  til  at  blive  erstattet,  uden  at  dog 
deraf  med  Nødvendighed  følger,  at  det  hele  Bevægelses- 
Apparat  trænger  til  Hvile.  Det  maalte  ansees  for  meget 
overflødigt  her  i  Selskabet  at  opregne  alle  de  skadelige 
Virkninger,  som  et  mageligt  Liv,  Ladhed,  Stillesidden 
med  eller  uden  at  være  forbundne  med  aandeligt  Arbeide, 
og  i  det  Hele  taget  Mangel  paa  tilstrækkelig  Legemsbe- 
vægelse  medføre  i  reen  legemlig  Henseende  ;  de  ere  for 
os  Læger  noksom  bekjendte;  men  jeg  kan  ikke  lade 
denne  Lcilighed  gaae  forbi  uden  at  anføre  et  Citat  af 
Rostan,  hvem  en  fortræffelig  Afhandling  om  Gymnastik 
skyldes,  som  jeg  tildels  har  fulgt  i  den  givne  Beskrivelse 
af  Legemsøvelsernes  Virkning  ,  og  som  omhandler  den 
Indflydelse,  som  denne  Levemaade  har  paa  de  sjælelige 
Evner,  han  siger:  »Mangelen  paa  Legemsbevægelse,  der 
har  en  saa  svækkende  Indflydelse  paa  Constitutionen  i  dei 
Hele,  fremavler  en  eiendommelig  Tilstand  i  Hjernen:  der 
udvikler  sig  en  Irritabilitet,  en  forhoiet  og  uregelmæssig 

Modtagelighed,  en  Tilbøjelighed  til  Overdrivelse  af  ethvert 
Indtryk,  der  kan  betragtes  som  det  første  Skridt  til  de 
saa  almindelige  nervøse  Affeclioner  hos  vore  i  de  store 
Byer  i  Luxus  og  Blødaglighed  opdragne  unge  Damer«. 

Efter  i  det  foregaaende  at  have  paapeget  de  almin- 
delige Virkninger,  som  Legemsøvelserne,  betragtede  lige- 
ledes fra  et  almindeligere  Standpunkt,  udøve  paa  det  sunde 
Legeme,  skal  jeg  gaae  over  til  at  udvikle  den  mere  me- 
thodiske  Anvendelse  af  samme  og  den  Nytte,  som  man 
maa  antage  at  de  kunne  forskaffe  den  syge  Organisme. 

Ligesom  den  pædagogiske  Gymnastik  gaaer  ud  paa 
at  øve  det  menneskelige  Bevægeapparat  i  sin  Heelhed 
til  en  ligelig  harmonisk  Udvikling  og  har  det  sunde  Le- 
geme til  Gjenstand,  saaledes  har  den  medicinske  Gym- 
nastik til  Hensigt  at  øve  og  sætte  i  Virksomhed  enkelte, 
nøie  forud  bestemte  Partier  af  Muskelapparatet,  for  der- 
ved at  opnaae  ikke  alene  de  umiddelbare  Virkninger  paa 
disse  enkelte  Organdele,  men  i  Almindelighed  ogsaa  en 
mere  middelbar  paa  andre  i  nærmere  eller  fjernere  med 
disse  i  Forbindelse  staaende  Organer  eller  Functioner, 
for  derved  at  bringe  en  tabt  Ligevægt,  en  forstyrret 
Harmoni  tilbage.  Dette- er  Tanken  i  den  Lingske  Me- 
Ihode,  saaledes  som  den  er  undfanget  af  Ling  og  ud- 
viklet igjennem,  hvad  man  vel  nu  kan  kalde  en  medicinsk 
gymnastisk  Skole. 

Den  hviler  paa  en  virkelig  videnskabelig  Grundvold, 
idet  den  gjør  Studiet  af  Anatomi  og«  Physiologi  til  Ud- 
gangspunkt, forudsætter  Kjendskab  til  de  Abnormiteter 
og  Sygdomme,  som  den  skal  bekæmpe,  og  erkjender  i 
sin  yderste  Detail  Virkningen  af  det  Middel,  som  den 
anvender,  og  har  i  sidste  Henseende  ubestridelig  et  For- 
trin for  de  fleste  andre  brugelige  og  anvendte  Læge- 

methoder  og  Lægemidler.  Da  den  Lingske  Methode  kan 
betragtes  som  en  lokaliseret  Gymnastik  ,  hvor  det  er  af 
Viglighed  udelukkende  at  kunne  faae  enhver  enkelt  Mu- 
skel eller  Muskelcomplex  sat  i  Virksomhed  ,  vilde  denne 
Melhode,  naar  den  skulde  have  betjent  sig  af  de  samme 
Midler,  som  den  pædagogiske  og  de  andre  brugelige 
gymnastiske  Methoder,  have  behøvet  et  overordenlig  stort 
og  meget  sammensat  Apparat.  Denne  Ulempe  er  imid- 
lertid Ling  kommen  udover  paa  en  meget  sindrig  og,  saa 
simpel  som  den  er ,  dog  meget  genial  og  i  alle  Hen- 
seender fyldestgjørende  Maade  ,  idet  han ,  hvad  der  dan- 
ner Særkjendet  ved  hans  Methode  ,  istedetfor  saagodt- 
som  ethvert  Apparat,  forskaffede  sig  det  fuldkomneste  i 
et  andet  levende  menneskeligt  Legeme ,  der,  uddannet 
netop  i  den  Hensigt  at  være  Apparat ,  opfylder  alle  For- 
dringer, der  kunne  stilles  til  et  saadant,  og  overgaaer 
dem  alle  ved  med  Bevidsthed  at  udføre  og  kunne  nuan- 
cere i  alle  Grader  enhver  ønskelig  Paavirkning.  Disse 
saaledes  oplærte  Individer  af  begge  Kjøn ,  ere  de  saa- 
kaldle  Gymnasier,  der  ere  at  betragte  som  Apothekere 
og  Lægemidler  tillige. 

Legemsbevægelserne  ere  enten  aktive  ,  passive  eller 
en  Sammensætning  af  begge.  De  aktive  Bevægelser  ud- 
føres enten  af  den  Paagjeldende  alene  uden  Benyttelse 
af  Apparater,  de  saakaldte  Friøvelser ,  der  endog  danne 
en  egen  Melhode  ,  og  udgjore  i  den  pædagogiske  Gym- 
nastik Elementairøvelserne  ,  eller  de  udøves  tillige  ved 
Hjelp  af  dertil  konstruerede  særlige  Apparater,  eller  i  den 
medicinske  Gymnastik  af  den  Syge  og  Gymnasten  i  For- 
ening, og  faae  Navn  af  duplicerede  aktive  eller  halv  ak- 
tive Bevægelser,  der  danne  det  overveiende  Antal  af  Le- 
gemsbevægelser  i  den  Lingske  Melhode,  og  have  naaet 

et  Tal  nærved  3000.    De   passive  Bevægelser,  udføres 
efter  den  Lingske  Methode  af  Gymnasten  med  den  Syge, 
der  forholder  sig  fuldstændig  passiv ,   og  bestaae  af  et 
meget  betydeligt  Antal  af  høist  forskjellige  Paavirknin- 
ger,  saasom  passive  Bevægelser  i  alle  de  Retninger,  som 
de  respective  Led  og  Leddosammenfoiningcr  i  det  men- 
neskelige Legeme  tillade,  Anvendelse  af  Tryk  enten  kon- 
tinuerende eller  intermitterende  af  ydre  og  indre  for  saa- 
dant  Tryk  tilgængelige  Organer,  Kar  og  Nerver,  Punk- 
teringer,  Hakninger  ,  Strygninger ,  Frotteringer  ,  Valk- 
ninger ,  o.  s.  v.    De  blandede  eller  sammensatte  Bevæ- 
gelser, hvortil  almindeligt  henfores  Ridning  og  de  med 
denne  beslægtede  Bevægelser  paa  Vippebrættet  og  Dreie- 
gyngen  finde  kun  Anvendelse  i  den  Lingske  Methode  som 
en  Slags  Rystelse  paa  et  Vippebræt.     I    de  duplicerede 
aktive  Bevægelser  lægges  en  særdeles  Vægt  paa  om  de 
ere,  som  det  i  Konstsproget  hedder,   concentriske  eller 
excentriske.    Concentriske  kaldes  de  ,  naar  i  Bevægelsen 
Musklens  tvende  Inserlionspunkter  nærmes,  excentriske, 
naar  de  fjernes  fra  hinanden.    I  enhver  dupliceret  aktiv 
Bevægelse,   hvad  enten  den  er  concentrisk  eller  excen- 
trisk, tager  saavel  den  Syge   som  Gymnasten  aktiv  Del, 
idet  hiin  enten  overvinder  den  Modstand,  som  Gymnasten 
sætter  mod  hans   Bevægelse  (dupliceret  aktiv  concen- 
trisk) eller  Gymnasten  overvinder  den  Modstand,  som  den 
Syge  sætter  imod  at  en  eller  anden  Legemsdeel  bevæges 
(dupliceret  aktiv  excentrisk).    De   forskjellige  Legcmsbe- 
vægelser  udføres  i  forskjellige  ,  men  bestemte  Stillinger, 
de  saaknldte  Udgangsstillinger,  enten  liggende,  siddende, 
halvsiddende,  halvliggende,  staaende,  og  den  Syge  fixeres 
i  disse  enten  af  en  eller  flere  Gymnaster  eller  tillige  ved 
Hjelp  af  simple  Apparater ,   hvoraf  ingen  andre  bruges 

end  dem,  der  have  Hensyn  til  Bevægelsens  Udgangsstil- 
ling, da,  som  anført,  Gymnasten  udgjør  det  egenlige  Be- 
væge-Apparat.  De  Legemsdele,  der  ikke  ere  mcdindbe- 
grebne  i  den  foreskrevne  Bevægelse  ,  enten  hvile  eller 
holdes  fixerede.  Enhver  aktiv  dupliceret  Bevægelse  bli- 
ver gjentaget  tre  Gange  efter  hinanden ,  og  Kraft  og 
Modstand  maae  staae  i  bestemt  Forhold  til  hinanden,  lige- 
som forskjelligt  nuanceres  efter  den  Syges  Kræfter,  Indi- 
vidualitet og  Letheden  eller  Vanskeligheden  af  den  Be- 
vægelse, som  skal  udføres ;  Modstand  og  Kraft  maae  al- 
drig drives  til  nogen  Yderlighed  ,  saaat  Bevægelsen  faaer 
Charakteren  af  en  Brydning  eller  Kraftprøve.  Efter  en- 
hver saaledes  tre  Gange  gjentagen  Bevægelse,  der  kal- 
des fuldstændig  ,  pauseres  fem  Minutter  ,  hvilken  Tid  af 
den  Syge  benyttes  til  at  tage  sig  Bevægelse  i  Gymnastik- 
lokalet ,  hvorefter  enten  den  samme  eller  en  anden  Be- 
vægelse gjentages,  og  delte  fortsættes  i  Almindelighed 
een  Time  ad  Gangen  ,  og  sjeldent  oftere  end  eengang  i 
Døgnet.  Duplicerede  aktive  og  passive  Bevægelser  for- 
enes ofte  og  anvendes  ikke  sjeldent  samtidigen. 

Efter  den  forskjellige  Hensigt  man  vil  opnaae  og 
efter  den  forskjellige  Virkning ,  som  man  tillægger  de 
nævnte  Bevægelser,  ere  disse  forskjellige,  og  anordnes 
og  optegnes  af  Lægen  for  enhver  enkelt  Syg,  der  som 
Recept  meddeler  den  til  Gymnasten  ,  som  udfører  Ordi- 
nationen. 

Efter  denne  korte  Udsigt  over  Indholdet  og  Udførel- 
sen af  Methoden,  skal  jeg  gaae  over  til  den  Virkning 
man  tillægger  den  og  Indicationerne  for  dens  Anven- 
delse. 

Naar  en  Chemiker,  der  ikke  var  Læge  ,  opfandt  en 
eller  anden  Lægemethode,  der  havde  Stoffernes  Blan- 

dingsforliold  til  Gjenstand,  og  han  derefter  skulde  gjore 
Rede  for  sin  Melhodes  Virkning  paa  den  levende  men- 
neskelige Organisme,  vilde  han  utvivlsomt  forfalde  til  den 
Eensidighed  at  forklare  alle  Phænomener  fra  et  udeluk- 
kende chemisk  Synspunkt ;  saaledes  vilde  det  ogsaa  gaae 
at  en  Physiker,  dersom  han,  idet  han  anvendte  en  eller 
anden  Naturkraft  i  Form  af  Varme,  Electricitet,  Tyngde 
o.  s.  v.  skulde  forklare  disses  Virkning,  vilde  forklare 
dem  fra  et  eensidigt  physikalsk  Synspunkt,  og  saaledes 
er  det  ogsaa  gaaet  med  den  Lingske  Methode,  at  dens 
Virkning  er  bleven  seet  fra  et,  om  jeg  maa  kalde  det 
saaledes,  gymnastisk  eller  maaskee  rettere  elastisk  Syns- 
punkt. Det  der  nemlig  først  og  fremmest  fra  dette  Syns- 
punkt er  falden  i  Øinene,  er  Muskelvirksomheden,  og 
da  denne  bestaaer  af  en  Sammentrækning  (Contraction 
eller  Uetraction)  og  en  Slappelse  (Relaxalion) ,  er  man 
udgaaet  fra  disse  tvende  synlige  Phænomener,  og  har 
paa  en  for  den  sunde  Menneskeforstand  og  physiologisk 
og  pathologisk  Kundskab  lige  ubegribelig  Maade  indord- 
net ikke  alene  Lægemethodens  Virkning,  men  den  hele 
saavel  physiologiske  som  palhologiske  Virksomhed  i  den 
levende  menneskelige  Organisme  under  disse  to  Begre- 
ber, og  har  hermed  baaret  sig  ad  paa  følgende  meget 
simple  og  bekvemme  Maade: 

Man  er  udgaaet  fra  den  for  Øieblikket  rigtige  An- 
skuelse, at  Cellen,  som  danner  Vævenes  Grundform,  be- 
staaer af  en  Cellehinde  og  et  Indhold.  Den  første  er 
contractril,  dens  Sammentrækning  og  Ddvidning  betinger 
Optagelse  og  Udskillelse  af  Slof,  altsaa  Stofskifte,  der  til- 
lige betinger  Slofforandring.  Naar  Cellehindens  Sammen- 
trækning og  Udvidning  ere  i  normalt  Forhold  tilstede, 
foregaaer  Stofskifte   og  Stofdannelse  ligeledes  normalt; 

udvides  eller  sammentrækkes  Cellehinden  for  stærkt,  hvor- 
ved enten  »Retraction«  eller  »Relaxation«  fremkommer, 
virker  delte  tilbage  paa  Indholdets  Forøgelse  eller  For- 
mindskelse, og  Cellehindens  Contractions-  eller  Re- 
laxalionsevne  bliver  mangelfuld  ,  enten  ved  Cellehindens 
Fortykkelse  eller  Fortynding  ,  hvorved  i  begge  Tilfælde 
Stofskifte  og  Slofdannelse  afvige  fra  det  Normale,  og 
Svedom  opstaaer.  »Retraction«  og  »Relaxation«  blive  saale- 
des  Udtrykket  for  Cellens  tvende  pathologiske  Grundfor- 
skjelligheder.  Paa  denne  Fnndamentalsætning  behoves 
nu  kun  at  opføres  den  næste:  alle  organiske  Væv  op- 
staae  eller  bestaae  af  Celler  eller  metamorphøseres  som 
saadanne  til  andre  Væv,  som  imidlertid  alle  beholde  Cel- 
lens oprindelige  Egenskab  ,  Contractiliteten  ,  og  hermed 
tillige  de  pathologiske  Egenskaber,  »Retraction«  og  »Rela- 
xation,«  som  de  overføre  til  alle  af  dem  sammensatte  Væv 
og  Organer,  der  altsaa  kun  kunne  sygeligt  forandres 
under  disse  to  Former  —  og  det  gymnastisk-  eller  ela- 
stisk-pathologiske  System  staaer  fuldfærdigt  for  vor  Phan- 
tasi,  som  afsluttet  Cellularpalhologi.  Det  gjelder  for 
Diagnosen  nu  kun  at  udfinde,  hvilke  Sygdomme  eller 
Sygdomsphænomener ,  der  skylde  Retraclionen ,  hvilke 
Relaxationen  deres  Oprindelse,  og  for  Behandlingen,  hvilke 
Legemsbevægelser  der  (thi  Midlet  er  kun  eet)  forøge  og 
hvilke  der  formindske  denne  eller  hiin.  Efter  denne 
Mundsmag  paa  Neumannsk  Theori  vil  det  ikke  kunne  for- 
undre at  see  Udtalelser  som  denne:  »Saaledes  fremgaae 
af  de  to  simple  Former:  Retraction  og  Relaxalion,  de 
mangfoldige  i  Form  ,  Structur  og  chemisk  Blanding  for- 
skjellige  pathologiske  Dannelser,  der  allerede  nu  i  Tu- 
sindvis ere  opfundne,  undersøgte  og  beskrevne  af  Ana- 
tomer og  Pathologer,  men  som  dog  endnu  blive  delte 

og  underafdelte  i  forskjelligc  af  hinanden  uafhængige 
Species ,  netop  fordi  de  kun  betragtedes  efter  Form, 
Structur  og  Blanding.  De  pathologiskc  Processers  The- 
rapi  bliver  derved  ikke  alene  ikke  fremmet,  tverlimod  ført 
bestandig  nærmere  Nihilismen«.  Eiheller  troer  jeg  det 
vil  ovverraske  at  finde  Lunge-Emphysem  og  Bronchec- 
tasi  opforte  som  Relaxalion  af  Lungens  senede  Væv, 
Bronchialcatarrb  som  Relaxalion  af  Bronchial-Slimhin- 
dens  Kjertelparenchymceller ,  Tuberculose  som  Retrac- 
tion  af  forskjellige  Vævs  Celler,  dog  især  Kjertiernes ; 
den  høieste  Grad  af  det  senede  Lungevævs  Retraction 
at  være  Lungetuberklernes  Forkridtning,  deres  Suppura- 
tion  retraherede  Cellers  Overgang  til  Relaxation,  og  der- 
for ogsaa  hyppig  ledsaget  af  partielt  Emphysem.  Atro- 
phi  bestaaer  af  Retraction  af  alle  Celler  af  et  Organs 
samtlige  Væv,  Hypertrophi  af  sammes  Relaxation.  Kon- 
gestion,  Stasis,  Betændelse,  Suppuration  opstaae  af  Blod- 
legemernes og  Karhindernes  samt  det  vasomotoriske  og 
vasosensible  Ncurilems  Cellers  Relaxation  o.  s.  v.  Den 
neuralgiske  Smerte  har  sit  aarsagelige  Moment  i  de  sen- 
sible Nervetraades  Neurilems  Cellers  Relaxation;  Me- 
læna  opstaaer  af  Blodlegemernes  Relaxation,  Chlorose  af 
deres  Retraction,  Albuminuri  af  Nyrebægernes  Epithelial- 
cellers  Relaxation  o.  s.  v.,  o.  s.  v.  — 

Men  hvad  der  næsten  er  utroligt,  m.  El.!  er,  at 
Mange  af  dem  der  understøtte,  udbrede  og  forsvare 
denne  Theori  ere  Læger,  ligesom  vi,  opdragne  og  under- 
viste ved  Europas  første  Universiteter  og  Hospitaler,  og 
promoverede  Doctores  medicinæ. 

Jeg  anførte  ovenfor,  at  Lægemidlet  havde,  i  en  vis 
Forstand,  skabt  Theorien ,  og  for  at  forslaae  dette  maa 
det  erindres,  at  den  Lingske  Methode  fortrinsviis  betjener 

sig  af  de  saakaldte  duplicerede  aktive  Legemsøvelser,  der 
enten  ere  concenlriske  eller  excentriske,   og  jeg  tillod 
mig  at  forklare,  hvoraf  disse  bestod.     Ling  og  hans  Ef- 
terfølgere see  i  disse  Bevægelser,   eftersom  de  udfores 
concentrisk  eller  excentrisk ,   en  overordentlig   stor  og 
væsenlig  Forskjel  med  Hensyn  til  deres  Virkning,  idet 
de  concentrisk  udførte  antages  at  virke  resorberende,  de 
excentrisk   regenererende  (neubildend).      Spørger  man 
nu,  hvad  man  skal  forstaae  herunder,  saa  faaer  man  til 
Svar,  at  de  concentrisk  udførte  Bevægelser  forøge  Veno- 
siteten  i  Capillairkarrene,  og  da  Resorbtionsvirksomheden 
forudsættes  fortrinsvis  i  disse,  forøges  altsaa  Resorbtio- 
nen ;  de  excentrisk  udførte  Bevægelser  forøge  Arterialite- 
ten,  d.  v.  s.  en  raskere  Tilstrømmen  af  arterielt  Blod 
til  Capillairkarrene  og  en  derved  bevirket  kraftigere  Er- 
næring og  Nydannelse  af  capillaire  Karslynger.     De  du- 
plicerede concentriske  Bevægelser  Onde   derfor  Anven- 
delse overalt,  hvor  Relaxationen ,  de  duplicerede  excen- 
triske derimod,  hvor  Retraclionen  er  fremherskende. 

Den  hele  Curmethode  deles  og  underafdeles  i  en 
hel  Del  forskjellige  specielle  Curarter,  hvoraf  følgende 
ere  de  væsenligste : 

1)  med  Hensyn  til  Bevægelsesformen:  den  aktive, 
den  passive,  den  duplicerede,  den  af  disse  sammen- 
satte —  blandede. 

2)  efter  den  Legemsdeel  som  sættes  i  Virksomhed  : 
om  det  er  Kroppen  eller  Extremiteterne. 

3)  med  Hensyn  til  Sygdommen,  hvorimod  den  anven- 
des: Retractions-  eller  Relaxalions  Methoden. 

4)  med  Hensyn  til  Virkningen:  resorberende,  rege- 
nererende, deriverende  og  nervestyrkende. 

At  gaae  i  en  yderligere  Detail  af  denne  Curmethode 

vilde  vistnok  være  at  sætte  det  ærede  Selskabs  Taalmo- 
dighed  paa  en  for  stærk  ['røve,  jeg  skal  derfor,  førend 
jeg  slutter  min  Oversigt  endnu  kun  tilføie  dette,  at  saa- 
vel  Ling  som  hans  Disciple  have  den  Anskuelse,  at  spe- 
cielt bestemte  Legemsbevægelser,  foruden  at  have  en 
Virkning  paa  de  enkelte  Muskler  og  Legemsdele,  som 
sættes  i  Virksomhed,  og  foruden  de  almindelige  Virknin- 
ger, som  maae  tillægges  Legemsbevægelser  i  Almindelighed, 
endnu  have  en  speciel,  specilisk,  paa  bestemte  indre  Or- 
ganer. Der  gives  faa  eller  ingen  chroniske  Sygdomme, 
som  ifølge  Disses  Anskuelser  ikke  paa  en  heldbringende 
Maade  paavirkes  af  deres  Methode :  Kræft,  Tuberculose, 
organiske  Feil,  Deformiteter,  Brok,  Paralyser,  Contrac- 
turer,  Sindssygdomme,  Epilepsi,  Veitsdands,  Hysteri  og 
Hypochondri,  Impotens,  Tabes  dorsalis  o.  m.  fl.  opføres, 
som  behandlede  og  helbredede  i  Skrifterne  over  denne 
Gjenstand. 

Ligesom  imidlertid  Tydskland  har  været  denne  Me- 
thodes  frugtbareste  Jordbund  og  Tydskerne  have  anvendt, 
fremmet  og  overdrevet  denne  Methode  meest  af  Alle, 
saaledes  bør  det  dog  ogsaa  billigviis  anføres,  at  de  fleste 
og  vigtigste  Stemmer,  saavel  mod  Methoden  i  sin  Helhed 
som  mod  dens  Overdrivelser,  ere  udgaaede  fra  Tydsk- 
land og  Tydskere,  saaat  man  nu,  naar  man  gjenneragaaer 
den  vigtigste  Del  af  den  herhenhørende  lydske  Litteratur, 
nogenlunde  kan  orientere  sig  og  uddrage  et  Resultat  af 
Sammenstillingen. 

Stridsspørgsmaalene  have  ikke  saameget  dreiet  sig 
om  Methodens  Forkastelighed  i  det  Hele,  som  snarere 
om  dens  større  eller  mindre  Værd  ligeoverfor  de  andre 
brugelige  Methoder  for  Legemsøvelser,  samt  de  Grænd- 

ser,  indenfor  hvilke  den,  efter  et  strængt  lægevidenska- 
beligt Synspunkt,  maa  bevæge  sig. 

Der  er  eet  Punkt,  hvorom  alle  Slemmer  have  samlet 
sig  :  Ønskeligbeden  af,  at  Legemsøvelser  optages  som 
Led  i  Therapien  —  om  Formen,  Maaden,  Udstrækningen, 
Virkningen  og  Indicationerne  for  dette  Middels  Anven- 
delse ere  Meningerne  meget  delte.  Jeg  har  allerede  tid- 
ligere nævnet  endeel  Forfattere,  hvoraf  flere  nyde  en  for- 
tjent Anseelse  og  gjelde  som  Autoriteter  i  Videnskaben, 
der.  have  udtalt  sig  om  Sporgsmaalet,  men  uagtet  de 
staae  paa  et  høist  forskjelligt  Standpunkt,  saavel  i  viden- 
skabelig Henseende  som  ogsaa  ligeoverfor  det  Spørgs- 
maal  de  behandle,  saa  falde  de  dog  meer  eller  mindre 
til  een  af  de  Retninger,  som  repræsenteres  af  de  tre 
Mænd:  Dr.  Eulenburg  i  Berlin,  Dr .  Såtherberg  i  Stokholm, 
Dr.  Schreber  i  Leipzig. 

Ingen  af  disse  tre  Læger,  der  ere  at  betragte  tillige 
som  Gymnasiarcber,  da  de  alle  Tre  forestaae  Instituter 
for  Legemsøvelser,  afvige  i  deres  physiologiske  og  palho- 
logiske  Anskuelser  fra  de  i  Lægevidenskaben  almeengyl- 
dige,  men  see  paa  samme  Maade  og  dømme  efter  de 
samme  Grundsætninger  som  vi,  og  have  kun  optaget  og 
anvendt  Midlet,  uden  at  adoptere  den  dette  vedhængende 
Theori. 

Eulenburg  benytter  Methoden  ganske  efter  de  Lingske 
Forskrifter,  og  mener  heri  at  have  fundet  et  Middel,  der 
i  Virksomhed  staaer  langt  over  de  hidtil  brugelige  Me- 
thoder,  og  i  væsenlige  Henseender  adskiller  sig  derfra. 
De  duplicerede  aktive  concentriske  og  excentriske  Bevæ- 
gelser have  ifølge  hans  Anskuelse  en  Virkning,  der  baade 
med  Hensyn  til  Præcision,  til  Indtrængen  i  det  egenligc 
Muskelliv,  til  lokal,  speciel,  specifisk  og  almindelig  Virk- 

somhed  staaer  langt  over  de  i  det  tydske  »Tornen«  an- 
vendte aktive  Friovelser.  De  Lingske  Manipulationer  og 
passive  Bevægelser  anseer  han  som  for  største  Delen 
nye  Opfindelser,  der  have  betydelig  Værd  som  milde  In- 
citanlia  (Hakninger,  Strygninger,  Percussion,  Valkninger), 
som  beroligende  og  afledende  Midler  (Tryk  paa  Nerve- 
stammer,  Arterier  og  Vener),  samt  som  uundværlige  i 
Lamheder,  Contracturer,  Deformiteter  og  for  svage  Sub- 
jecter  og  Børn  tilCurens  Indledning  (de  egenlige  passive 
Bevægelser).  Han  er  meest  lilbøielig,  hvor  han  finder 
Midlet  indiceret,  til  at  anvende  det  udelukkende,  uden 
samtidig  Brug  af  egenlige  Medikamenter  eller  mechaniske 
Hjelpemidler. 

Såtherberg  anvender  Methoden  ogsaa  efter  de  Lingske 
Forskrifter,  som  han  dog  ingenlunde  følger  slavisk,  men 
modificerer  og  forandrer  eftersom  hans  rige  Erfaring 
eller  nøiagtigere  Kundskab  til  de  anatomiske,  physiolo- 
giske  eller  pathologiske  Forhold  synes  at  lilraade  det. 
Han  antager  ogsaa  at  den  Lingske  Methode  staaer  baade 
over  og  væsenlig  adskiller  sig  fra  de  andre  Methoder, 
saavel  i  Virksomhed  som  Anvendelsesmaade,  men  afviger 
deri  fra  den  Lingske  Skole  og  fra  Eulenburg,  at  han  an- 
seer de  con-  og  excentriske  Muskelbevægelser  for  ganske 
identiske  i  deres  Virkning.  Han  anvender  Methoden 
ikke  udelukkende,  men  benytter,  naar  han  finder  det  in- 
diceret, samtidig  saavel  indvortes  Lægemidler  som  i  De- 
formiteternes Behandling  tillige  mechaniske  Hjelpemidler. 
Han  betragter  Methoden  kun  som  et'  kraftigt  og  virksomt 
Lægemiddel  mod  flere  chroniske  Sygdomme,  som  Læge- 
videnskaben hidtil  har  savnet. 

Schreber,  som  tidligere  har  anvendt  den  Lingske  Me- 
thode, har  tildeels  forladt  denne  og  er  gaaet  over  til  den 

tydske,  idet  han,  saa  godt  som  udelukkende,  benytter  ak- 
tive Friovelser,  dog  med  Bibeholdelse  af  de  passive 
Lingske  Bevægelser.  I  en  offenlig  Brevvexling:  »Streit- 
fragen  der  deutschen  u.  schwedischen  Heilgymnastik,« 
Leipzig,  1858,  mellem  ham  og  Neumann,  underkaster  han 
den  Ling-Neumannske  Theori  om  Muskelvirksomheden,  i 
50  Theses ,  en  omfattende  og  stræng  videnskabelig  Cri- 
tik,  der  er  affattet  med  Klarhed  og  et  Maadehold,  som 
man  maa  agte  og  beundre  overfor  en  Modstander,  der 
bestandig  gjør  sig  skyldig  i  Modsigelser,  Mangel  paa  Lo- 
gik og  smaalig  Indgaaen  paa  uvæsenlige  Biting.  Han 
beviser  klart  og  lydeligt,  at  nogen  speciflsk-therapeutisk 
Eiendommelighed  af  de  enkelte  Bevægelsesformer  og  Be- 
vægelsesarter  ikke  finder  Sted,  at  det  physiologisk  og 
therapeutisk  er  ganske  ligegyldigt,  om  Muskel-Contrac- 
tionen  og  Exlensionen  skeer  aktiv  eller  dupliceret,  con- 
eller  excentrisk,  at  Exosmose  og  Endosmose  (Neu-  u. 
Rukbildung)  finder  Sted  efter  de  vedtagne,  bekjendte 
physiologiske  Grundsætninger,  uden  at  være  bundne  til 
bestemte  Bevægelsesformer,  men  dog  paavirkes  af  Mu- 
skelvirksomheden, der  efter  ham  har  en  mechanisk,  en 
vegetativ,  en  dynamisk  (nervøs)  og  en  psychisk  Virkning, 
og  indskrænker  den  medicinske  Gymnastiks  Grændser 
indenfor  en  Vitaliteten  i  det  Hele  forøgende  Virkning,  der 
er  dens  Grundcharakter. 

Det  maatte  ansees  for  meget  urigtigt  om  jeg  i  An- 
givelsen af  den  medicinske  Gymnastiks  Indicationer  vilde 
følge  den  Vei,  som  er  anvist  af  dennes  extravagante  For- 
kæmpere; jeg  skal  indskrænke  mig  (il  simpelthen  at  an- 
give, hvor  den  med  rimelig  Nytte  maa  kunne  anvendes, 
og  hvad  den  efter  de  foreliggende  Erfaringer  har  udrettet. 

At  den  medicinske  Gymnastik  er  contraindiceret  i  alle 

akute,  febrilske  Sygdomme  og  kun  indiceret  i  de  chro- 
niske,  derom  finder  fuldstændig  Enighed  Sted.  Dog  skal 
jeg  ved  denne  Leilighed  give  en  Tanke  Ord,  som  jeg  vel 
ikke  skal  lægge  videre  Vægt  paa,  men  som  tilsyneladende 
turde  tale  for  en  anden  eller  maaskee  modificeret  Anskuelse- 
Jeg  hører  til  den  Classe  Læger,  der  i  Sygdoms  Symp- 
tomerne seer  en  Naturbestræbelse  efter  at  helbrede  Syg- 
dommen, eller  med  andre  Ord,  Sygdom  er  den  ejendom- 
melige Yttring  af  Livskraften,  der  har  til  Formaal  at  fjerne 
eller  neutralisere  det  egenlige  Sygdomsstof,  der  i  de 
fleste  indvortes  Sygdomme  er  os  ligeeaa  fuldstændig 
ubekjendt  som  Livsprincipet  selv,  og  som  vi  derfor  kun 
kjende  gjennem  dets  Virkning  paa  dette,  hvilket  vi  be- 
uævne  Sygdom  eller  Sygdomsphænomener.  Jeg  maa  for- 
udskikke dette  for  at  det  Følgende  skal  kunne  forstaaes. 
I  ikke  faa  akute  Sygdomme,  navnlig  i  Udbrudsstadiet  af 
de  saakaldte  exanthematiske :  Scarlatina,  Morbilli,  Variolæ, 
i  enkelte  chroniske,  der  have  et  akut  Stadium,  hvori  de 
for  en  Tid  ligesom  udtømme  sig,  for  atter  paany  at  rege- 
nereres, og  hvor  det  navnlig  er  Hjernevirksomheden,  der 
er  stærkt  afficeret,  som  i  Mani,  Epilepsi,  Ecclampsi,  hy- 
steriske Convulsioner  o.  s.  v.  iagttage  vi,  enten  som  et 
meget  hyppigt  ledsagende  eller  som  essentielt  Phænomen 
meget  stærke,  meget  hyppigt  gjentagne,  kortere  eller  læn- 
gere Tid  vedvarende  Muskelbevægelser  af  større  eller 
mindre  Parlier  af  Legemets  Muskelapparat,  hvorved  en 
betydelig  Virksomhed  af  de  respektive  Hjerneorganer  og 
et  meget  betydeligt  Krafttab  og  Alt  hvad  dermed  slaaer  i 
Forbindelse  maa  forudsættes.  At  heri  ligger  en  Natur- 
tanke eller,  at  Livskraften  herigjennem  søger  det  os  ube- 
kjendte  Sygdomsstof  elimineret  eller  neutraliseret,  uska- 
deliggjort, eller,  overført  paa  vort  Thema,  at  Naturen  mod 

disse  Sygdomme  anvender  ufrivillige,  ofte  ubevidste,  ak- 
live,  baade  con-  og  excentriske  Muskelbevægelser,  altsaa 
medicinsk  Gymnastik,  det  troer  jeg  ved  denne  Leilighed 
at  turde  udtale  uden,  som  jeg  baaber  ;  at  Nogen  skal 
kunne  beskylde  mig  for  Exlravagance  i  en  Anskuelse, 
der  vel,  saavidt  jeg  veed,  ikke  bar  nogen  Autoritet  at 
støtte  sig  til,  men  dog  synlig  nok  jevnlig  foreligger  for 
Iagttagelsen. 

Da  Mangel  paa  tilstrækkelig  Legemsbevægelse  ,  et 
stillesiddende  Liv  med  eller  uden  Anstrængelse  af  Aands- 
evnerne  medfører  en  heelDeel  sygelige  Tilfælde,  der  ere 
noksom  bekjendte,  ville  Legemsøvelser  være  indicerede 
ber  som  ligefrem  hævende  Aarsagen,  hvorfor  de  jo  ogsaa 
som  pædagogisk  Gymnastik  anvendes  som  Forebyggelses- 
middel. 

Ved  medfødt  eller  senere  opstaaet  almindelig  Svag- 
hed af  Constitutionen  og  navnlig  af  Muskelsystemet  en- 
ten i  sin  Heelhed  eller  kun  indbefattende  enkelte  større 
Partier,  der  ofte  bliver  Aarsag  til  Abnormiteter  eller  Syg- 
domme i  Architekturen  af  det  menneskelige  Legeme, 
enten  de  egenlige  Deformiteter  eller  mangelfuld  og  uhar- 
monisk Udvikling  af  enkelte  Partier  af  Skelettet,  hvor- 
til henregnes  den  saakaldte  architectura  pthisica ,  pectus 
carinatum ,  vil  ligeledes  Gymnastikken ,  baade  ifølge 
Theori  og  paalidelige  Erfaringer,  finde  Anvendelse  og 
skaffe  Hjælp. 

En  Symplomgruppe  ,  der  ofte  fremavles  af  Mangel 
paa  Legemsbevægelse,  aandelig  Anstrængelse,  dog  ogsaa 
af  andre  saavel  diætetiske  som  hygiejniske  Forseelser  og 
Synder  mod  god  og  velordnet  Levemaade  ,  og  som  ikke 
sjeldent  gaaer  over  i  andre  betydelige  Sygdomme  og  or- 
ganiske Feil ,    og  som  gaaer  under  det  generelle  Navn 

Dyspepsi ,  er  ifølge  mange  paalidelige  Erfaringer,  grun- 
digt bleven  hævet  ved  den  methodiske  og  i  længere 
Tid  fortsatte  Anvendelse  af  Legemsøvelser. 

Ufuldstændige  Muskelparalyser  (Paresis)  og  Alrophi 
af  Extremiteternes  Muskelapparat,  naar  denne  ikke  er  for 
vidt  fremskreden  og  gaaet  over  i  Fedtdegeneralion,  ere 
ligeledes  med  Held  blevne  behandlede  med  Gymnastik. 

Bouvier  har  særligen  henledet  Opmærksomheden  paa 
de  gode  Resultater  han  har  opnaaet  af  Gymnaslikens 
Anvendelse  mod  Chorea,  i  sit  Skrift:  »Du  traitement  de 
la  chorée  par  la  gymnastique« ,  Paris,  1855,  der  er  ble- 
ven bekræftet  af  Dr.  Såtherberg  i  hans  Indberetninger  til 
det  kgl.  svenske  Sundheds-Collegium. 

En  anden  Sygdom  af  den  største  Vigtighed,  Tu- 
berculosis  pulmonum  ,  har  i  stor  Udstrækning  været  be- 
handlet med  Gymnastik  efter  den  Lingske  Melhode  ;  Dr. 
Satherberg  udtaler  sig,  i  sin  sidste  Aarsberelning  om  det 
af  ham  bestyrede  Instituts  Virksomhed ,    saaledes  om 
denne  Gjenstand:   »I  Tuberculosis  pulmonum  har  Gym- 
nastiken  frembragt  de  gode  Resultater,  som  man  med 
Føie  kunde  vente  af  samme.    1  Sygdommens  første  Sta- 
dium har  den ,   saafremt  ingen  Hjertefeil  komplicerede 
Lidelsen    og  forbød  Anvendelsen  af  de  kraftigere  paa 
Brystet  virkende  Legemsøvelser  ,  ikke  alene  formaaet  at 
nemme  Sygdommens  Udvikling  ,  men  .den  har  ogsaa  for- 
bedret saavel  den  lokale  som  den  almindelige  Helbreds- 
tilstand.   De  Erfaringer ,   som  herved  ere  blevne  gjorte, 
have  yderligere  stadfæstet  min  Overbevisning,  at  en  for- 
sigtig  anvendt   (»liimplig«)  Gymnastik,  i  Tide  anvendt 
og  tilstrækkelig  længe  fortsat ,  er  og  forbliver  et  af  de 
fornemste  Midler  mod  denne  al  anden  Medicin  trodsende 
Sygdom«.    Denne  Udtalelse  faaer  en  forøget  Styrke  ved 

de  af  Dr.  Freund*)  i  Breslau  foretagne  Undersøgelser 
om  Ribbeensbruskenes  Anomalier  og  den  Indflydelse  som 
disse  have  paa  Brystets  Rumfang  og  seenndairt  paa 
Lunge-Virksomheden,  som  han  sætter  i  Forbindelse  med 
Tuberkulosens  Udvikling  i  Spidsen  af  Lungerne,  naar 
man  erindrer,  at  den  gymnastiske  Behandling  af  Phthi- 
sici  gaaer  ud  paa  at  forøge  Brystets  Rumfang  og  gjøre 
Brystkassen  bevægeligere.  En  særlig  Indication  for 
Gymnastikens  Anvendelse  i  denne  Sygdom  er ,  naar  den 
udvikler  sig  igjennem  Forstyrrelser  i  Fordøielsen,  hvilke, 
efter  nogle ,  og  navnlig  engelske  Forfattere,  jo  endog 
skulle  være  et  af  de  tidligste  Symptomer. 

I  den  rene  Chlorose  ,  naar  Jernmidlerne  kun  paa- 
virke den  meget  langsomt  eller  slet  ikke,  forøges  disse 
Midlers  Virksomhed  kjendeligt  og  Helbredelsen  paaskyn- 
des ved  den  samtidige  Benyttelse  af  de  lettere  og  for- 
sigtig udførte  Legemsøvelser  og  passive  Bevægelser,  hvil- 
ket ogsaa  finder  Anvendelse  for  flere  Arter  af  Anæmi. 

Ved  forskjellige  Anomalier  i  Kredsløbet ,  der  yltre 
sig  ved  kolde  Hænder  og  Fødder  og  ledsages  af  Conge- 
stioner  til  Hoved,  Bryst  eller  Underliv ,  ved  Menostasi  eller 
Uordener  i  Menstruationen,  naar  disse  ikke  ere  betin- 
gede af  organiske  Feil  i  Kjønsorganerne  eller  andre  be- 
tydeligere Sygdomme,  har  de  methodisk  udførte  Legems- 
øvelser ifølge  paalidelige  Erfaringer  i  et  betydeligt  Antal 
Tilfælde,  der  have  været  behandlede  uden  Held  med  an- 
dre Midler,  skaffet  Hjelp. 

Gymnastikcn  bliver  endvidere  anvendt  mod  en  stor 


')  See  „Der  Zusammcnhang  gewisser  Lungcnkrankheiten  mit 
primairen  Rippenknorpelanomalien"  ,  Erlangen  1858  og  „Hospitals- 
tidenden"  2den  Aargang  Nr.  35 

Deel  af  de  saakaldte  nervøse  Onder:  Neuroser,  og  har  i 
de  sidste  Aar  endog  fundet  Vei  til  Helhredelses-Anstal- 
terne  for  Sindssyge,  hvor  man  veed  hvilken  Rolle  de  reent 
legemlige  Arbeider  og  mechaniske  Haandgjerninger  alle- 
rede i  meget  lang  Tid  har  spillet,  og  hvilke  heldige  Re- 
sultater man  har  uddraget  deraf. 

Jeg  kommer  endelig  til  en  Sygdomsclasse,  hvor  Gym- 
nasliken  ,  som  allerede  anført,  for  meget  lang  Tid  siden 
har  været  i  Brug  og  hvor  jeg  deels' har  seet  og  deels  selv 
anvendt  den  i  stor  Udstrækning  —  Deformiteterne  nem- 
lig 

Uagtet  Gymnasliken  har  været  og  endnu  bliver  an- 
vendt mod  en  stor  Deel  forskjeilige  Deformiteter,  saa  har 
dog  Indførelsen  i  Therapien  af  Tenotomi  og  Brisement 
forcé  i  disses  Behandling  indskrænket  dens  Anvendelse 
betydelig,  saaat  den  næslen  kan  siges  udelukkende  at  være 
rettet  mod  en  eneste  —  Skoliosen  nemlig,  og  jeg  skal 
derfor  paa  delte  Sted  nærmest  holde  mig  til  denne  som 
den  vigtigste. 

Der  gives  ingen  Anstalt  for  medicinsk  Gymnastik, 
ligegyldig  hvilken  Methode  der  følges,  uden  at  jo  en  slor 
Deel  Skolioser  der  komme  til  Behandling  ,  og  skal  man 
uden  Commentar  antage ,  hvad  der  om  denne  Behand- 
lingsmaades  heldige  Virkninger  berettes,  vilde  man  være 
berettiget  til  at  uddrage  den  Slutning,  at  Intet  vilde  være 
lettere  end  at  bortgymnasticere ,  om  jeg  maa  udtrykke 
mig  saaledes ,  en  skjæv  Ryg.  Mine  egne  Erfaringer  tale 
herimod,  og  en  sund  Theori  støttet  paa  Erfaring  og 
Kundskab  til  de  i  Betragtning  kommende  Forhold  modsige 
lige  meget  denne  Antagelse.  Det  maa  være  mig  tilladt, 
for  bedre  at  kunne  blive  forstaact,  at  gaae  lidt  nærmere 
ind  paa  denne  ikke  uvigtige  Gjenstand. 

Dersom  man  under  Skoliosis  skal  forstaae,  hvad  jeg 
formener  man  bør,  en  Afvigelse  af  Rygsøilen  i  Siderelning, 
en  Axedreining  af  Hvirvlerne  om  deres  Længdeaxe  og 
en  Heldning  af  Kroppen  (Inclination)  til  den  ene  eller 
anden  Side ,  saaat  Tyngdelinie  og  Understoltclsespunkt 
ligeledes  ere  forskudte  og  afvegne  fra  det  Normale ,  og 
navnlig  saaledes  ,  at  den  Paagjeldende  ikke  cr  istand  til 
ved  egne  Kræfter  at  retablere  Ligevægten  og  føre  Lege- 
met tilbage  til  de  normale  Forhold,  at  Skolioseu  er  ble- 
ven, hvad  man  kalder  »permanent«,  da  har  jeg  ingen- 
sinde seet  en  saadan  ,  endog  kun  tilnærmelsesvis  ,  blive 
helbredet  alene  ved  Gymnastik,  og  maa  benægte,  at  det 
i  det  Hele  taget  kan  Qnde  Sted.  Jeg  skal  gaae  noget 
nærmere  ind  paa  Spørgsmaalet. 

Legemets  Ligevægt  og  dets  harmoniske  Udvikling 
med  Hensyn  til  det  egenlige  Locomotions-Apparat :  Ske- 
lettet, Muskelsystemet  og  forbindende  eller  omsluttende 
Væv,  beroer  paa  1)  at  disse  Dele  ere  fuldkomment  re- 
gelmæssig og  symmetrisk  dannede  >(  2)  at  Kræfterne, 
der  sætte  dem  i  Bevægelse,  ligeledes  cre  harmoniske  og 
fuldstændigt  balancere  hinanden.  Ere  disse  Forhold 
givne,  ville  de  bevægende  Kræfters  afvexlende  Brug  kun 
kunne  virke  til  at  opretholde  og  consolidere  Formen  og 
den  normale  Coordination  af  alle  de  Dele  af  den  sam- 
mensalte, fra  dette  Synspunkt  betragtet,  organiske  Ma- 
skine, som  det  menneskelige  Legeme  fremstiller,  hvor 
Skelettet  er  Støttepunkt  og  Løftestang  for  Musklerne,  men 
tillige  saa  hensigtsmæssig  combineret,  at  det  samme 
Punkt'  afvexlende  snart  er  Støttepunkt ,  snart  Bevæge- 
punkt,  eftersom  Tarv  eller  Hensigt  fordre  det. 

Forudsætte  vi ,  at  disse  Forhold  ere  forandrede  ,  at 
Skelettets  enkelte  Dele  ere  forandrede  i  Form  eller  gjen- 

sidigt  Leie  og  de  homologe  Dele,  hvoraf  det  beslaaer, 
ikke  længer  fuldstændigt  svare  til  hinanden ,  da  vil  Lige- 
vægten være  ophævet,  Kraften,  der  bevirker  Bevægelsen 
og  den  Bevægelse  ,  der  udføres  ,  vil  lide  en  Forandring 
svarende  til  den  stedfindende  Afvigelses  Storrelse  og  Be- 
skaffenhed. Thi  Antagonismen  af  de  ligeartede  Musk- 
ler, der  ere  leirede  paa  Skelettets  symmetriske  Dele,  af- 
hænger af  Ligeartelhedcn  af  den  Kraft,  hvormed  de  virke 
og  Ligheden  af  de  Punkter,  hvorpaa  de  virke. 

Det  er  meget  let  i  Praxis  at  overbevise  sig  om  Gyl- 
digheden af  denne  Lov.  Beder  man  en  Skoliotisk  om 
at  gjøre  sig  Umage  for  at  holde  sig  lige  og  rette  ^lt  Le- 
geme det  meest  mulige,  vil  man  øieblikkelig  see  Defor- 
miteten at  fremtræde  stærkere;  dét  Samme  vil  finde  Sted 
ved  enhver  anden  Deformitet  af  lignende  Beskaffenhed, 
ved  Klumpfodsdeformiteten  f.  Ex. ,  og  det  er  ingenlunde 
vanskeligt  med  de  ovennævnte  Sætninger  forØie  al  gjøre 
sig  Rede  for  denne  Kjendsgjeruing.  Thi  naar  nogle 
Muskler  eller  Muskelbundter  ere  retraherede ,  medens 
andre  ligeartede  ere  distenderede  ,  for  at  kunne  føie  sig 
efter  den  respective  Legemsdels  Deviation,  naar  Muskel- 
insertionen  dertil  ikke  finder  Sled  under  de  samme  Vink- 
ler og  Tyngdepunkt  og  Understøttelsespunkt  ere  foran- 
drede ,  saa  maae ,  naar  de  respektive  Muskler  sættes  i 
Virksomhed ,  disse  nødvendigvis  lide  en  Forandring  i 
deres  Virkning,  der  netop  maa  svare  til  den,  som  er 
foregaaet  med  Musklen  selv,  der  bevæger,  deus  Anta- 
gonist der  limiterer  Bevægelsen  og  den  Del  af  Skelettet, 
der  sættes  i  Bevægelse.  Dersom  disse  Slutninger  ere  rig- 
tige, hvilket  dog  vel  tor  antages,  da  baade  Theori  og 
Erfaring  ere  overensstemmende,  saa  følger  heraf,  at  no- 
gen Selvreltelse  d.  v.  s.  en  ved  Patientens  egen  Muskel- 

kraft,  uden  ydre  mechanisk  eller  anden  Hjelp  frembragt 
Helbredelse  af  den  nævnte  Slags  Deformiteter ,  ikke  kan 
finde  Sted,  at  slige  Helbredelser,  hvorom  Erfaringer  fore- 
ligge fra  paalidelige  Iagttagere ,  ganske  vist  maae  skyldes 
andre  Midler,  som  tillige  anvendes,  mere  end  den  egen- 
lige Selvretningsmethode ;  at  Gymnastikens  Anvendelse 
mod  Skoliosen,  navnlig  alle  rent  aktive  Bevægelser ,  kun 
maa  skee  med  stor  Forbeholdenhed  ,  og  at  man  i  det 
Hele  taget  tor  udsige,  at  Gymnastiken,  ligegyldigt  efter 
hvilken  Methode  den  end  anvendes  i  Skoliosens  Behand- 
ling, først  da  er  paa  sin  Plads  og  i  sin  hele  Udstrækning 
bør  Qnde  Anvendelse,  naar  Skelettet,  de  Punkter,  hvorom 
Bevægelserne  dreie  sig,  er  bragt  tilbage  til  de  normale 
Forhold,  uden  hvilket  den  bevægende  Kraft ,  der  virker 
paa  disse  Punkter,  maa  have  en  Virkning,  der  forøger 
og  ikke  retablerer  den  stedfindende  Forandring  i  Form 
eller  Leie ,  en  Betragtning,  som  forekommer  mig  saa 
indlysende  rigtig,  at  derom  næppe  kan  reises  nogen  Tvivl. 
For  at  kunne  forklare  de  gavnlige  Virkninger,  som  ere 
udledede  af  Gymnastikens  Anvendelse  mod  Skoliosen,  bør 
bemærkes ,  at  indtil  denne  Deformitet  er  bleven  perma- 
nent, altsaa  saalænge  Patienten  endnu  ved  egen  Muskel- 
kraft formaaer  at  udslette  Deformiteten  ,  de  ovennævnte 
Betingelser  for  den  ophævede  Ligevægt  altsaa  endnu  ikke 
ere  tilstede,  ere  hensigtsmæssige  Legemsøvelser  af  me- 
gen Nytte,  al  under  alle  Omstændigheder  disse  ,  om  de 
ogsaa  ingen  Indflydelse  udøve  paa  den  stedfindende  De- 
formitet, ja  endog  momentant  kunne  siges  at  forøge  den, 
ikke  undlade  at  yttre  sine  gavnlige  Virkninger  paa  Con- 
slitulionen  i  del  Hele  og  paa  Muskulaturen  i  Særdeles- 
hed ,  hvilket  af  Mange  er  taget  med  ind  i  Beregningen 
for  Gymnastikens    Virkning    paa  Deformiteten ,  uagtet 

denne  derved  kun  kan  siges  at  være  bleven  relativ  for- 
mindsket, undertiden  absolut  forøget. 

Denne  Synsmaade  bar  en  femtenaarig  Erfaring  fuld- 
stændig bekræftet,  og  saavel  franske  som  engelske  Or- 
thopæder  ere  lidt  efter  lidt  komne  tilbage  fra  Delpechs 
og  Shaivs  store  Overdrivelser  af  Gymnastikens  Nytte  i 
Skolioscns  Behandling ,  og  indskrænke  den  nu  til  aldeles 
simple  Øvelser,  som  afgive  Støttepunkter  for  Bevægelserne 
udenfor  Legemet  og  have  en  umishjendelig  Indflydelse  paa 
Deformitetens  Formindskelse.  Det  er  med  disse  Sætnin- 
ger for  Øie,,  at  jeg  i  de  senere  Aar  har  anvendt  Gym- 
nastiken  i  Skoliosens  Behandling  og  at  jeg  i.  det  sidst- 
forløbne Aar  har  adopteret  den  medicinske  Gymnastik 
med  umiskjendeligt  gode  Resultater. 

Skulde  vi  nu  i  et  samlet  Overblik  gjøre  os  Rede  for 
det  Middels  Virksomhed  og  Anvendelighed,  hvis  Historie 
og  Virkninger  jeg  ovenfor  har  skizzeret ,  saa  formener 
jeg ,  at  Ingen  vil  kunne  miskjende  dets  store  Nytte  for 
Hygieinen  og  Pædagogiken  ,  at  vi  endvidere  maae  ind- 
rømme, at  et  Middel,  der  har  saa  betydelige  og  øiensyn- 
lige  Virkninger  paa  den  sunde,  menneskelige  Organisme, 
ogsaa  maa  kunne  finde  sine  Indicationer  paa  den  syge, 
og  at  disse  efter  alle  foreliggende  Erfaringer  nærmest 
maae  søges  iblandt  de  chroniske  Sygdomme ,  hvor  ingen 
eller  under  alle  Omstændigheder  ingen  betydeligere  saa- 
kaldte  organiske  Feil  ligge  til  Grund  for  Sygdommen  og 
hvoraf  jeg  antager  at  have  paapeget  de  vigtigste  ,  som 
fortjene  at  komme  i  Betragtning.  Med  Hensyn  til  den 
specielle  Methode ,  som  bliver  at  vælge  for  den  medicin- 
ske Gymnastik,  da  formener  jeg  det  utvivlsomt,  at  den 
Lingske  indeholder  alle  de  Momenter  og  frembyder  alle 
de  Fordele,  som  vi  kunne  ønske  os,  idet  alle  mulige  Be- 

vægelsesformer  og  alle  tænkelige  Bevægelsesgrader,  fra 
de  simpleste  til  de  meesl  sammensatte ,  fra  de  letteste, 
rent  passive  til  de  sværeste  og  med  størst  Kraftanven- 
delse og  Krafttab  forbundne,  heri  findes  forenede  og  kun 
begrændset  der,  hvor  en  anden  Methode,  Duchennes, 
begynder,  hvor  nemlig  Villiesacten  ophorer  at  kunne 
paavirke  Musklen  ,  hvor  den  normale  Ledningsevne  til 
Musklen  er  ophævet,  men  Modtageligheden  for  den  elek- 
triske Strøms  Paavirkning  endnu  er  tilstede ;  thi  det  vil 
være  det  ærede  Selskab  ,  fra  et  tidligere  Foredrag  her  i 
Selskabet,  bekjendt ,  at  jeg  betragter  Duchennes  Elektri- 
sations-Methode ,  kun  som  en  lokaliseret  Gymnastik  og 
begrcendser  den  til  de  Muskler,  der  ikke  paa  anden  Maade 
kunne  sættes  i  Virksomhed. 


V 


